Source: https://hitelesmozgalom.eoldal.hu/cikkek/velemenyunk--allaspontunk/gyalazatos-torvenymodositas.html
Timestamp: 2019-11-22 22:41:37+00:00

Document:
HITELES MOZGALOM - Véleményünk, álláspontunk - Gyalázatos törvénymódosítás
Gyalázatos törvénymódosítás
A bankszektor jól ismert igénye az, hogy az adósok egyáltalán ne perelhessenek (tapasztaljuk hogy miként nehezíti a kormány a bankok perlését). Mi van akkor, ha az adósok mégis perelnek? Ekkor jön a pénzügyi hatalom másik igénye, semmis szerződés esetén is devizában kelljen elszámolni az adósnak a bíróságon és természetesen kamatot is kelljen fizetnie.
Tehát, ha azért semmis a szerződés a szerződés, mert a bank félrevezette a fogyasztót a CHF várható árfolyamával, a devizakockázattal kapcsolatban, akkor is CHF-ben kelljen elszámolni a bíróságon.
A bankszektornak ez a terve először kudarcot vallott!
A Kúria Joggyakorlat-elemző Csoportja, a 2015. február 3-án közzé tett véleménye alapján, nem tudott egységes álláspontot kialakítani. Nem hozott tehát a bíróságokra kötelező jogegységi határozatot, hanem csupán véleményt alkotott:
Ez a megoldás az árfolyamkockázatot lényegében a kölcsönvevőn hagyja, tekintetbe véve ezzel azt a tényt is, hogy az árfolyam radikális megváltozása nem a szerződéskötéskor meglévő érvénytelenségi hibának, hanem az ezt követően bekövetkezett változásnak tudható be. E megoldás azonban egyidejűleg azt is biztosítja, hogy a szerződés teljes érvénytelensége ellenére se kelljen a kölcsönvevőnek a forintkölcsönök devizaalapú szerződésekhez képest jóval magasabb forintkamatához hasonlóan az in integrum restitutio keretében visszatérítendő forintösszeg után számított egyenértéki kamatot (azaz az átlagos piaci forintkamatot) viselnie. Ugyanis e megoldás szerint az egyenértéki kamat is a tőkeösszeg meghatározásához alapul vett kirovó devizanem jogi sorsát osztja, az a kirovó tőkeösszeg devizaneméhez igazodó törvényes devizakamat.
Kúria: "Az érvénytelenség jogkövetkezményeinek alkalmazhatósága kölcsönszerződéseknél (összefoglaló vélemény)"
http://www.lb.hu/sites/default/files/joggyak/osszefoglalo_velemeny_i.pdf
Nyáron váratlan fejlemény történt!
Az ELTE Állam és Jogtudományi Kara 2015.07.01 –én rendezett egy konferenciát, „A fogyasztói kölcsönszerződések érvénytelenségének egyes kérdései” címmel.
Az egyik előadó Dr. Vezekényi Ursula volt a Kúria Polgári Kollégiumának tanácselnök bírója. Közölte a hallgatósággal (köztük a Magyar Tudományos Akadémia tagjai, Alkotmánybírók, különböző minisztériumok képviselői, Kúriai és alsóbb szinten dolgozó bírók, egyetemi tanárok, közjegyzők ... és páran civilek) hogy hamarosan a Kúria jogegységi határozatot hoz…:
„A Kúriának ebben a kérdésben előbb vagy utóbb az álláspontját ki kell fejteni… Én személy szerint azt tartanám célravezetőnek, hogy ha minél előbb lenne ebben a témában egy elvi iránymutatás, mert azt világosan kell látni, hogy a jogkövetkezményekről felállított Joggyakorlat-elemző Csoport nagyon nagy munkával, nagyon sok energia befektetéssel végül is nem tudott egységes álláspontra jutni gyakorlatilag szinte semmilyen kérdésben… Egyik vagy másik megoldás mellett lándzsát kell törni és azt kell a későbbiekben megkövetelni, hogy a bíróságok alkalmazzák.”
További részletek a konferenciáról:
https://hitelesmozgalom.eoldal.hu/cikkek/rendezveny/elte---devizahiteles-konferencia.html
Ez a jogegységi határozat azonban nem született meg, a Kúria bírái ehhez a galádsághoz már nem adták a nevüket.
A pénzügyi hatalom a jelek szerint nem kívánta, hogy a most ősszel kezdődő perekben a bírók önállóan, a törvények és a lelkiismeretük szerint döntsenek. Olyan bírók döntsenek, akiknek a Kúria nem adja meg az elvárt iránymutatást.
A bankszektor október elején elérte, hogy a kormány az autós hitelek forintosításáról szóló törvénybe belecsempéssze a bankszektor igényét kielégítő törvénymódosításokat.
A lényeg: teljesen semmis szerződés esetén is devizában kell elszámolni, az elszámolási törvénynek megfelelően.
Két korábban hozott törvényt kiegészítettek ezzel a gyalázatos törvénymódosítással:
6/A.9 A szerződés érvénytelensége (részleges érvénytelensége) iránti perekben alkalmazandó szabályok
15/A. §10 (1) A fogyasztói kölcsönszerződés érvénytelenségének (részleges érvénytelenségének) megállapítása, illetve az érvénytelenség jogkövetkezményeinek levonása iránt indult és folyamatban lévő perekben e törvénynek a forintra váltást megállapító szabályait a fogyasztónak az elszámolási törvény alapján teljesített elszámolás szerint meghatározott, deviza vagy devizaalapú fogyasztói kölcsönszerződésből eredő tartozásának összegére is alkalmazni kell.
2014. évi LXXVII. törvény - az egyes fogyasztói kölcsönszerződések devizanemének módosulásával és a kamatszabályokkal kapcsolatos kérdések rendezéséről
http://net.jogtar.hu/jr/gen/hjegy_doc.cgi?docid=A1400077.TV
2014. évi XL. törvény - a Kúriának a pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes kérdések rendezéséről szóló 2014. évi XXXVIII. törvényben rögzített elszámolás szabályairól és egyes egyéb rendelkezésekről
http://njt.hu/cgi_bin/njt_doc.cgi?docid=171927.312322

References: Kúria 
 Kúria 
 Kúria 
 Kúria 
 Kúria 
 §10